ગાંધીનગર શહેર તેમજ જિલ્લામાં દેશી વિદેશી દારૃની હેરાફેરી અને વેચાણ અટકાવવા માટે પોલીસ દ્વારા દોડધામ કરવામાં આવી રહી છે ત્યારે શહેર નજીક આવેલા કોલવડા ગામના ખેતરમાં બાતમીના આધારે પેથાપુર પોલીસે દરોડો પાડી એક શખ્સને વિદેશી દારૃ અને બિયર મળી ર૬ર૦૦ના મુદ્દામાલ સાથે ઝડપી લીધો હતો. આ દારૃ વરસોડાનો બુટલેગર આપી ગયો હોવાનું પોલીસની પ્રાથમિક તપાસમાં બહાર આવવા પામ્યું છે. હાલમાં ગાંધીનગર જિલ્લામાં દેશી વિદેશી દારૃ પકડવા માટે પોલીસ દ્વારા દોડધામ કરવામાં આવી રહી છે ત્યારે ઠેકઠેકાણેથી દારૃ પકડાઈ રહયો છે. ગાંધીનગર જિલ્લામાં છેલ્લા પંદર દિવસમાં પ૦ લાખ ઉપરાંતનો વિદેશી દારૃનો જથ્થો ઝડપાઈ ચુકયો છે. ત્યારે ગઈકાલે પેથાપુર પોલીસને બાતમી મળી હતી કે કોલવડા ગામમાં રહેતાં હિતેન્દ્રસિંહ ભરતસિંહ વાઘેલાએ પાંડવનગરની સીમમાં ખેતરમાં વિદેશી દારૃ અને બિયરનો જથ્થો સંતાડયો છે. જે બાતમીના આધારે પોલીસે દરોડો પાડીને પ૭ નંગ વિદેશી દારૃની બોટલ અને ૪ર બિયરના ટીન કબ્જે કર્યા હતા. આ વિદેશી દારૃના જથ્થા સાથે હિતેન્દ્રસિંહને પોલીસે ધરપકડ કરી લીધી હતી જ્યારે આ દારૃનો જથ્થો દિગ્વિજયસિંહ ઉર્ફે દીગો ઘનશ્યામસિંહ ચાવડા રહે.વરસોડા દ્વારા આપવામાં આવ્યો હોવાનું બહાર આવતાં પોલીસે ગુનો નોંધી તેની પણ ધરપકડ માટે દોડધામ શરૃ કરી છે. નોંધવું રહેશે કે રાજયમા દારૃબંધી હોવા છતાં બોર્ડરો ઉપરથી મોટા પ્રમાણમાં વિદેશી દારૃનો જથ્થો ઘુસાડવામાં આવી રહયો છે તો પોલીસ દ્વારા આ બોર્ડરો ઉપર જ કડક ચેકીંગ કરવામાં આવે તો ગાંધીનગર સુધી વિદેશી દારૃ ઘુસવો શક્ય જ નથી અને દારૃને શોધવામાં પોલીસના કલાકો વેડફાય પણ નહીં.